Diari Oficial de la Generalitat Valenciana


Sumari del DOGV 6769, del 08-05-2012 (2012/4282)

Convocatòria d'Assemblea General ordinària.
-------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4282


Organisme emissor
:   Caja Rural de Albal, SCOOP V.

Tipus de document
:   Convocatòria

Convocatòria d'Assemblea General ordinària. [2012/4282]  
El Consell Rector de la Caixa Rural d'Albal, Cooperativa de Crèdit Valenciana, de conformitat amb les normes legals i estatutàries d'aplicació, ha acordat convocar l'Assemblea General ordinària de socis de l'entitat que se celebrarà en el saló d'actes de l'Agrícola del SC de Jesús d'Albal, Coop. V., siti a Albal, plaça Jardí, número 25, el pròxim dia 1 de juny de 2012, a les 20.30 hores en primera convocatòria, i a les 21.00 hores, en segona, per a tractar l'orde del dia següent:  
  
1r. Examen i aprovació si és procedent, de la gestió social, informe de gestió, memòria, balanç, comptes i la resta de documents tots ells referits a l'exercici 2011, així com resoldre sobre la proposta d'aplicació de resultats.  
2n. Pla d'inversions i gastos de la reserva de formació i promoció cooperativa. Aprovar la liquidació del pressupost de 2011, així com el pressupost per a 2012. A més se sol·licitarà autorització perquè el Consell Rector aplique, provisionalment i proporcionalment, el pla d'inversions per a 2013 en els mesos que transcórreguen de l'any 2013 fins que s'aprove per l'Assemblea General el corresponent pla per a 2013.  
  
3r. En compliment del que establix l'article 54 dels estatuts socials, s'informa l'Assemblea General del nomenament del director general.  
  
4t. Constitució de la Fundació Caixa Rural d'Albal de la Comunitat Valenciana i aprovació dels corresponents estatuts.  
5é. Determinació d'interessos per a les aportacions voluntàries incorporades al capital social corresponents a l'exercici 2012 i facultar al Consell Rector per al pagament anticipat corresponent.  
6é. Nomenament d'un auditor extern.  
7é. En compliment del que establix l'article 32.h dels estatuts socials, se sotmetrà, a aprovació de l'Assemblea General, la sol·licitud de baixa voluntària de Caixa Rural d'Albal, de la Federació de Caixes Rurals Cooperatives de Crèdit Valencianes.  
8é. Delegació de facultats a favor del Consell Rector per a la formalització i l'elevació a públics, si és el cas, dels anteriors acords amb facultat de rectificar o esmenar fins a la seua inscripció en els registres corresponents.  
9é. Suggeriments i preguntes.  
10é. Aprovació de l'acta de l'assemblea, o designació de dos socis interventors a este efecte.  
   
Nota 1a. A partir de la publicació del present anunci de convocatòria i fins a la celebració de la junta, els socis podran examinar en totes les oficines de la Caixa, els documents que figuren en l'orde del dia i han de ser sotmesos a l'aprovació de l'Assemblea, així com l'informe d'auditoria, podent sol·licitar la seua entrega o enviament gratuït. El règim de consultes de la documentació podrà fer-se efectiu de dilluns a divendres de 10.00 a 12.00 hores.  
Nota 2a. S'adjunta a la convocatòria, la targeta d'assistència i la delegació de vot, així com un butlletí extracte comprensiu dels comptes anuals corresponents a l'exercici 2011.  
   
Albal, 12 d'abril de 2012.- El president del Consell Rector: Juan Ferris Chilet.